การประกวดเพลงยูโรวิชันปี 2025

การประกวดเพลงยูโรวิชันปี 2025 (, ) เป็นการประกวดเพลงซึ่งได้จัดขึ้นเป็นครั้งที่ 69 ที่เมืองบาเซิล ประเทศสวิตเซอร์แลนด์ จัดขึ้นภายหลังชัยชนะของเนโม ด้วยเพลง เดอะโคด ในปีก่อนหน้า การประกวดดำเนินการโดยสหภาพการแพร่สัญญาณวิทยุและโทรทัศน์แห่งยุโรป (อีบียู) และมีบรรษัทแพร่ภาพกระจายเสียงสวิส (เอสอาร์จี เอสเอสอาร์) เป็นเจ้าภาพ โดยจัดขึ้นในซังคท์ยาค็อพซ์ฮัลเลอ การประกวดในรอบรองชนะเลิศจัดขึ้นในวันที่ 13 และ 15 พฤษภาคม และในรอบชิงชนะเลิศจะจัดขึ้นในวันที่ 17 พฤษภาคม ในการประกวดนี้มีเฮเซิล บรุกเกอร์ ซันดรา ชตูเดอร์ และมีเช็ล ฮุนท์ซิคเคอร์เป็นพิธีกร โดยฮุนท์ซิคเคอร์จะเข้าร่วมเฉพาะรอบชิงชนะเลิศเท่านั้น

ในการประกวดปี 2025 มีประเทศเข้าร่วมทั้งหมด 37 ประเทศ โดยมอนเตเนโกรได้กลับมาเข้าร่วมการประกวดในรอบสองปี มอลโดวาเดิมมีแผนที่จะเข้าร่วมแต่ถอนตัวจากการประกวดในเวลาต่อมา โดยอ้างถึงสภาวะทางเศรษฐกิจและคุณภาพของเพลงที่เข้าร่วมการคัดเลือกตัวแทนระดับประเทศ

ผู้ชนะการประกวดในปีนี้คือ ด้วยเพลง "เวสทิดเลิฟ" โดยเจเจ ซึ่งได้รับอันดับที่หนึ่งในผลคะแนนรวมและคะแนนจากคณะกรรมการ และได้รับอันดับที่สี่ในผลการลงคะแนนเสียงจากผู้ชม โดยมี, ,  และ ได้อันดับที่สองถึงห้าตามลำดับ

 สถานที่จัดงาน 
200px|thumb|left|ซังคท์ยาค็อพซ์ฮัลเลอในบาเซิลเป็นสถานที่จัดการประกวดปี 2025
การประกวดปี 2025 มีกำหนดจัดขึ้นในบาเซิล ประเทศสวิตเซอร์แลนด์ ภายหลังการชนะของประเทศด้วยเพลง เดอะโคด โดยเนโมในการประกวดปี 2024 ครั้งนี้ถือเป็นครั้งที่สามที่จัดขึ้นในสวิตเซอร์แลนด์ ซึ่งเคยเป็นเจ้าภาพมาก่อนแล้วในการประกวดปี 1956 และในปี 1989 โดยจัดขึ้นในลูกาโนและโลซานตามลำดับ สถานที่จัดการประกวดที่ได้รับเลือกคือ ซังคท์ยาค็อพซ์ฮัลเลอ ความจุ 12,400 ที่นั่ง เป็นอะรีนาขนาดใหญ่ที่ตั้งอยู่ในเทศบาลมึนเชินชไตน์ โดยใช้เป็นสถานที่จัดการแข่งขันกีฬาในร่มและงานคอนเสิร์ต

เดอะเมสเซและศูนย์การประชุมบาเซิลเป็นสถานที่จัดกิจกรรมต่าง ๆ ที่เกี่ยวข้องในช่วงการประกวด โดยได้จัด ยูโรวิชันวิลเลจ ซึ่งมีการแสดงของผู้เข้าร่วมการประกวดและศิลปินในท้องถิ่น รวมถึงการฉายการแสดงสดสำหรับสาธารณชนทั่วไป และมียูโรคลับ งานเลี้ยงหลังการประกวดอย่างเป็นทางการและการแสดงส่วนตัวของผู้เข้าร่วมการประกวด กิจกรรม "พรมสีเทอร์คอยส์" ที่จัดขึ้นเมื่อวันที่ 11 พฤษภาคม ค.ศ. 2025 ได้เริ่มที่ศาลากลางเมืองบาเซิล ผ่านสะพานมิดเดิล และจนสุดที่เดอะเมสเซ สถานที่จัดพิธีเปิดการประกวด ซังคท์ยาค็อพ-พาร์คจะจัดฉายการประกวดรอบชิงชนะเลิศและการแสดงของผู้เข้าร่วมการประกวดเพลงยูโรวิชันในอดีตสี่คน ได้แก่ เคท ไรอัน (), อันนา รอสซิเนลลี (), ลูกา ฮานนิ (), และเบบีลาซัญญา () ร่วมกับดีเจอ็องตวน โดยเก็บค่าเข้าชมสำหรับสาธารณชน ในการประกวดปีนี้ ยูโรวิชันสตรีทตั้งอยู่ที่

 การคัดเลือก 

หลังจากที่สวิตเซอร์แลนด์ได้รับชัยชนะในการประกวดปี 2024 หน่วยงานท้องถิ่นของเจนีวาได้แสดงความสนใจในการเป็นเจ้าภาพในปี 2025 ที่ปาเล็กซ์โป และได้ยื่นใบสมัครอย่างเป็นทางการ ในวันเดียวกันนั้น ประธานรัฐบาลบาเซิล-ชตัท คอนราดิน คราเมอร์ ยังได้แสดงความสนใจให้บาเซิลเป็นเจ้าภาพจัดงานในปี 2025 อีกด้วย เมื่อวันที่ 12 พฤษภาคม ซังคท์กัลเลินได้เสนอโอลมาฮอล์เป็นสถานที่จัดงาน เมื่อวันที่ 13 พฤษภาคม ลูกาโนซึ่งเป็นเจ้าภาพการประกวดครั้งแรกในปี 1956 ตัดสินใจไม่เสนอตัวเป็นเจ้าภาพในปี 2025 ฟิลิป มุลเลอร์ ประธานรัฐบาลแบร์น แสดงความไม่เต็มใจที่จะเป็นเจ้าภาพจัดการประกวดในเมืองหลวงโดยพฤตินัยของสวิตเซอร์แลนด์ แต่ในเวลาต่อมา รัฐบาลแบร์นเองก็ได้ประกาศสนับสนุนการจัดงานดังกล่าวในแบร์น ในเวลาเดียวกันนั้น สภาเมืองซือริชได้จัดการประชุมเร่งด่วนเพื่อหารือเกี่ยวกับการเสนอตัว เมื่อวันที่ 14 พฤษภาคม เมืองโลซานซึ่งเป็นเจ้าภาพการประกวดในปี 1989 ตัดสินใจไม่เสนอตัวเป็นเจ้าภาพในปี 2025 โดยอ้างว่าขาดโครงสร้างพื้นฐาน เมื่อวันที่ 15 พฤษภาคม บีล/เบียนน์ได้ประกาศความสนใจที่จะมีส่วนร่วมและเป็นเจ้าภาพร่วมในงานนี้ เมื่อวันที่ 17 พ.ค. ที่ผ่านมา รัฐบาลท้องถิ่นฟรีบูร์ แถลงว่ากำลังพิจารณาข้อเสนอที่อาจเกิดขึ้น เมื่อวันที่ 5 มิถุนายน รัฐบาลบาเซิล-ชตัดท์ยืนยันว่าจะเสนอตัวเป็นเจ้าภาพ โดยเสนอซังคท์ยาค็อพซ์ฮัลเลอและซังคท์ยาค็อพ-พาร์คเป็นสถานที่จัดงาน เมื่อวันที่ 6 มิถุนายน แบร์นและบีล/เบียนน์ได้ประกาศการเสนอเป็นเจ้าภาพร่วมกัน เมื่อวันที่ 12 มิถุนายน ซังคท์กัลเลินประกาศว่าจะไม่ยื่นเสนอเป็นเจ้าภาพเนื่องจากคุณสมบัติไม่ครบตามข้อกำหนดในการเป็นเจ้าภาพ

สถานีโทรทัศน์เจ้าภาพ เอสอาร์จี เอสเอสอาร์ เปิดตัวกระบวนการเสนอเป็นเจ้าภาพเมื่อวันที่ 27 พฤษภาคม ค.ศ. 2024 โดยมีข้อกำหนดสำหรับเมืองที่สนใจ บาเซิล แบร์น เจนีวา และซือริชได้ประกาศความสนใจอย่างเป็นทางการและสรุปการเสนอเป็นเจ้าภาพเมื่อวันที่ 28 มิถุนายน ตัวแทนจากสถานีโทรทัศน์เจ้าภาพได้เข้าเยี่ยมชมเมืองทั้งสี่แห่งในช่วงต้นเดือนกรกฎาคม และให้บาเซิลและเจนีวาผ่านเข้ารอบสุดท้ายในวันที่ 19 กรกฎาคม เมื่อวันที่ 30 สิงหาคม อีบียูและเอสอาร์จี เอสเอสอาร์ได้ประกาศให้บาเซิลเป็นเมืองเจ้าภาพ โดยเลือกซังคท์ยาค็อพซ์ฮัลเลอเป็นสถานที่จัดงาน

 เมืองเจ้าภาพ  เมืองที่ผ่านการคัดเลือก  เมืองที่เสนอเป็นเจ้าภาพ
 เมือง สถานที่จัดงาน หมายเหตุ อ้างอิง บาเซิล† ซังคท์ยาค็อพ-พาร์ค เป็นสถานที่จัดยูฟ่ายูโรปาลีก นัดชิงชนะเลิศ 2016 และจะจัดการแข่งขันฟุตบอลหญิงชิงแชมป์แห่งชาติยุโรป 2025 ข้อเสนอนี้ขึ้นอยู่กับการก่อสร้างหลังคาเพื่อคลุมสนามกีฬา ซังคท์ยาค็อพซ์ฮัลเลอ เป็นสถานที่จัดสวิสอินดอร์สประจำปี   นอยเอเฟสท์ฮัลเลอ เสนอการจัดสร้างเวทีการแสดงดนตรีใหม่ โดยจัดสร้างในพื้นที่ เจนีวา* ปาเล็กซ์โป เป็นสถานที่จัดเจนีวาอินเตอร์แนชนัลมอเตอร์โชว์ประจำปี และเคยจัดรอบรองชนะเลิศของเดวิสคัพปี 2014 และลาเวอร์คัพปี 2019  ซังคท์กัลเลิน โอลมาฮอล์ — ซือริช^ ฮัลเลินสตาดิออน เป็นสถานที่จัดซือริชโอเพ่นประจำปีระหว่างปี ค.ศ. 1993 ถึง 2008  สวิสไลฟ์อะรีนา —

 ประเทศที่เข้าร่วม 

สถานีโทรทัศน์ระดับชาติที่เป็นสมาชิกอีบียูจะมีสิทธิ์เข้าร่วมการประกวดเพลงยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด ประเทศที่เป็นส่วนหนึ่งของ "บิ๊กไฟว์" และสวิตเซอร์แลนด์เจ้าภาพ จะได้รับสิทธิ์เข้ารอบชิงชนะเลิศโดยอัตโนมัติ ในขณะที่ประเทศอื่นๆ ทั้งหมดจะถูกจัดให้ประกวดกันในหนึ่งในสองรอบรองชนะเลิศ

อีบียูประกาศรายชื่อประเทศจะเข้าร่วมการประกวดปี 2025 เมื่อวันที่ 12 ธันวาคม ค.ศ. 2024 ว่ามีทั้งหมด 38 ประเทศที่เข้าร่วม โดยมีมอนเตเนโกรซึ่งจะกลับมาเข้าร่วมอีกครั้งในรอบ 2 ปี และประเทศอื่นๆ อีก 37 ประเทศที่เข้าร่วมการแข่งขันในปีก่อนหน้า แต่เมื่อวันที่ 22 มกราคม ค.ศ. 2025 ประกาศถอนตัวจากการแข่งขัน ส่งผลให้จำนวนประเทศที่เข้าร่วมลดลงเหลือ 37 ประเทศ เท่ากับในปี 2024

ในปีนี้มีศิลปินที่กลับมาเข้าร่วมการประกวดอีกครั้งสองคน ซึ่งคือยุสตือนา สแตตช์กอฟสกา ตัวแทนจากประเทศโปแลนด์ซึ่งเคยเข้าร่วมการประกวดปี 1995 และนินา ฌิฌิช ตัวแทนจากประเทศมอนเตเนโกรที่เคยเข้าร่วมการประกวดปี 2013 ร่วมกับฮูซี การกลับเข้าร่วมการประกวดของสเตชกอฟสกาในรอบ 30 ปีเป็นการทำลายสถิติระยะเวลาระหว่างการเข้าร่วมการประกวดเพลงยูโรวิชันสองครั้งใด ๆ ของศิลปินคนหนึ่งที่ห่างกันมากที่สุด ซึ่งเดิมถือโดยอันนา วิซซี โดยได้เป็นตัวแทน ห่างจากครั้งต่อไปที่ได้เป็นตัวแทนของ เป็นระยะเวลา 24 ปี

การประกวดเพลงยูโรวิชันปี 2025 ยังแตกต่างจากการประกวดครั้งก่อน ๆ ในแง่ของภาษาของเพลงที่เข้าร่วม โดยนับเป็นครั้งแรกนับตั้งแต่มีการยกเลิกกฎเกณฑ์ที่กำหนดให้เพลงที่เข้าร่วมการประกวดจะต้องมีเนื้อร้องเป็นภาษาประจำชาติใน ที่มีเพลงในภาษาประจำชาติมากกว่าครึ่งหนึ่ง จาก 37 ประเทศที่เข้าร่วม มี 20 ประเทศที่ร้องเพลงในภาษาประจำชาติของตนอย่างน้อยหนึ่งภาษา และมีสี่ประเทศที่ร้องเพลงเป็นภาษาอังกฤษควบคู่กับภาษาประจำชาติของตน ประเทศที่เหลืออีก 13 ประเทศได้เลือกเพลงในภาษาอื่นที่ไม่ใช่ภาษาประจำชาติของตน และยังเป็นการประกวดครั้งแรกนับตั้งแต่ ที่เพลงน้อยกว่าครึ่งหนึ่งเป็นภาษาอังกฤษ และ (ยกเว้น) ได้คัดเลือกเพลงในภาษาประจำชาติของตน ซึ่งคือภาษาสวีเดนและเยอรมันตามลำดับเป็นครั้งแรกตั้งแต่การยกเลิกกฎดังกล่าว และได้เลือกเพลงในภาษาลัตเวียนับเป็นครั้งที่สอง โดยครั้งแรกคือใน

+ รายชื่อผู้เข้าร่วมการประกวดเพลงยูโรวิชันปี 2025 ประเทศ สถานีโทรทัศน์ ศิลปิน เพลง ภาษา ผู้ประพันธ์เพลง อ้างอิง อาร์ทีเอสเฮช   แอลเบเนีย  เอเอ็มพีทีวี ปาร์ก "เซอร์ไวเวอร์" อังกฤษ   เอสบีเอส โก-โจ "มิลก์เชกแมน" อังกฤษ   โอแอร์เอ็ฟ เจเจ "เวสทิดเลิฟ" อังกฤษ   ไอตีวี มามากามา "รันวิธยู" อังกฤษ    เวแอร์เต เรดเซบาสเตียน "สโตรบไลตส์" อังกฤษ   ฮาแอร์เต มาร์กอ บอชเนียก "พอยซันเค้ก" อังกฤษ   ไซบีซี  "ชู่" อังกฤษ    แชแต  "คิสคิสกูดบาย" อังกฤษ    เดแอร์ ซิสซัล "แฮลลูซิเนชัน" อังกฤษ    อีอาร์อาร์ ทอมมี แคช  อังกฤษ, อิตาลี    อือเล เอริกา วีกมัน "อิชค็อมเมอ" ฟินแลนด์    ฟร็องส์เตเลวีซิอง ลวน "มาม็อง" ฝรั่งเศส    จีพีบี มารีอัม เชงเกลีอา "ฟรีดอม" จอร์เจีย, อังกฤษ   เอ็นเดแอร์ อาบอร์และทีนนา "บอลเลอร์" เยอรมัน  เอเรต กลาฟเดีย "อัสเตโรมาตา" กรีก    อาร์อูเว ไวบ์ "โรว์วา" ไอซ์แลนด์   อาร์ทีอี เอ็มมี "ไลกาปาร์ตี" อังกฤษ   ไอพีบีซี ยูวัล ราฟาเอ็ล "นิวเดย์วิลล์ไรส์"อังกฤษ, ฮีบรู, ฝรั่งเศส เคเรน เปเลส   ไร ลูโช กอร์ซี "โวเลโวเอสเซเรอุนดูโร" อิตาลี    แอลทีวี เตาตุเมยตัส "บูร์มานไลมี" ลัตเวีย    แอลอาร์ที กาตาร์ซิส "ตาวออากีส" ลิทัวเนีย    อาร์ทีแอล  เลารา ทอร์น"ลาปูเปมงต์เลอซง"ฝรั่งเศส   พีบีเอส มีรีอานา กอนเต "เซิร์ฟวิง" อังกฤษ    อาร์ทีซีจี      อาโฟรโทรส เกลาด์ "แซลาวี" ฝรั่งเศส, อังกฤษ    เอ็นอาร์เค ไคล์ อาเลสซันโดร "ไลเตอร์" อังกฤษ    เตเฟาเป ยุสตือนา สแตตช์กอฟสกา "กายา" โปแลนด์, อังกฤษ    เอร์เตเป นาปา "ดึชลูกาดู" โปรตุเกส   เอสเอ็มอาร์ทีวี กาบรี ปอนเต "ตุตตาลีตาเลีย" อิตาลี    อาร์ทีเอส ปรินซ์"มิลา"เซอร์เบีย    แอร์เตเวเอสแอลโอ เคลเมน "ฮาวมัชไทม์ดูวีแฮฟเลฟท์" อังกฤษ    เอเรเตอูเบเอ เมโลดิ "เอซาดิบา" สเปน    เอสเวียเทีย ไคย "บาราบาดาบาสตู" สวีเดน    เอสอาร์จี เอสเอสอาร์ โซเอ เม "วัวยาฌ" ฝรั่งเศส    ซุสปีลแน ซือแฟร์บลัต "เบิร์ดออฟเพรย์" อังกฤษ, ยูเครน    บีบีซี ริเมมเบอร์มันเดย์  "วอตเดอะเฮลล์จัสต์แฮปเพนด์" อังกฤษ  

 ประเทศอื่น 
 เตเรเม สถานีโทรทัศน์แห่งชาติของมอลโดวาได้ยืนยันความตั้งใจที่จะเข้าร่วมการประกวดปี 2025 เป็นครั้งแรกเมื่อในวันที่ 16 พฤศจิกายน ค.ศ. 2024 และในวันเดียวกันนั้น ได้เผยแพร่แผนการจัดการประกวดรอบชิงชนะเลิศระดับประเทศ เอตาปานาซีออนาเลอ 2025 เพื่อคัดเลือกตัวแทนประเทศ เมื่อวันที่ 22 มกราคม ค.ศ. 2025 สี่วันหลังจากจัดรอบออดิชันสดของ เอตาปานาซีออนาเลอ เตเรเมได้ประกาศการถอนตัวจากการแข่งขัน โดยอ้างถึงความท้าทายทางเศรษฐกิจ การบริหาร และศิลปะ ความสนใจของสาธารณะที่ลดลง และคุณภาพโดยรวมของเพลงมี่เข้าร่วมการประกวดระดับชาติเพื่อคัดเลือกตัวแทนประเทศ เตเรเมยังกล่าวเสริมด้วยว่าจะมีการทบทวนกระบวนการคัดเลือกสำหรับปีต่อไป

สมาชิกอีบียูปัจจุบันในอันดอร์รา บอสเนียและเฮอร์เซโกวีนา และสโลวาเกีย ได้ยืนยันจะไม่เข้าร่วมการประกวดอยู่ก่อนแล้วตั้งแต่การประกาศรายชื่อผู้เข้าร่วมของอีบียู สถานีวิทยุโทรทัศน์แห่งชาติมาซิโดเนีย (เมอเรอเทอ) ได้หารือถึงความเป็นไปได้ที่ประเทศจะกลับมาร่วมการประกวดอีกครั้ง โดยเป็นการตอบอีเมลจากแฟนยูโรวิชันที่เรียกร้องให้ทางสถานีเข้าร่วมในเดือนตุลาคม ค.ศ. 2024  ในท้ายที่สุดไม่ได้เข้าร่วมการประกวด ผู้อำนวยการทั่วไปของสถานีโทรทัศน์แห่งชาติของคอซอวอ ชคุมบีน อาห์เม็ตเจไค ได้ส่งจดหมายอย่างเป็นทางการถึงอีบียูเพื่อขอคำเชิญเข้าร่วมการประกวดเพลงยูโรวิชันปี 2025 ข้อเสนอนี้ถูกปฏิเสธโดยที่ประชุมใหญ่ของอีบียูในเดือนกรกฎาคม ค.ศ. 2024

 การเรียกร้องให้ขับอิสราเอลออกจากการประกวด 
เนื่องจากสงครามอิสราเอล–ฮะมาส ที่ยังคงดำเนินอยู่ ทำให้มีข้อถกเถียงในการที่อิสราเอลส่งตัวแทนเข้าร่วมประกวดเพลงยูโรวิชัน ซึ่งต่อเนื่องจากการประกวดปีก่อนหน้า รวมถึงการเรียกร้องให้ขับอิสราเอลออกจากการประกวดนี้ สถานีโทรทัศน์สมาชิกของอีบียูบางส่วนได้เรียกร้องให้อีบียูขับอิสราเอลออก หรือมีการประชุมสมาชิกเพื่อพิจารณาเพิ่มเติมในกรณีนี้ อดีตผู้เข้าประกวดเพลงยูโรวิชัน ซึ่งรวมถึงซัลวาโดร์ ซูบรัล และเนโม ได้เรียกร้องในประเด็นดังกล่าวด้วย อย่างไรก็ตามในที่สุดอีบียูก็มิได้ขับอิสราเอล และตัวแทนจากประเทศดังกล่าวได้คะแนนรวมในรอบชิงชนะเลิศเป็นอันดับที่สอง โดยได้คะแนนจากผู้ชมเป็นอันดับหนึ่ง

 รูปแบบการดำเนินงาน 
การประกวดเพลงยูโรวิชันปี 2025 ดำเนินการโดยบรรษัทแพร่ภาพกระจายเสียงสวิส (เอสอาร์จี เอสเอสอาร์) โดยมีเรโต เพริทซ์และมอริตซ์ สแตดเลอร์เป็นผู้อำนวยการสร้าง และมีอีฟส์ ชิฟเฟอร์เลหัวหน้าการแสดง ในการแข่งขันครั้งนี้มีหลายบุคคลที่รับตำแหน่งเดิม ได้แก่ คริสเตอร์ ปีเยิร์กมันในตำแหน่งหัวหน้าการประกวดและ โทเบียส โอเบิร์กในตำแหน่งหัวหน้าฝ่ายผลิต พร้อมด้วยบุคลากรฝ่ายผลิตคนอื่นๆ เช่น นัดยา บูร์คาร์ด-ทราโคลในตำแหน่งหัวหน้างาน แมนเฟรด วินซ์ในตำแหน่งหัวหน้าฝ่ายการเงิน ออโรเร ชาตาร์ในตำแหน่งหัวหน้าฝ่ายรักษาความปลอดภัย และเควิน สตูเบอร์ในตำแหน่งหัวหน้าฝ่ายกฎหมาย

การจัดการแข่งขันได้มีการปรับโครงสร้างใหม่ โดยอีบียูได้ประกาศเมื่อวันที่ 1 กรกฎาคม ค.ศ. 2024 ภายหลังการตรวจสอบข้อโต้แย้งในการแข่งขันในปี 2024 ในปการประกวดปีนี้มีการจัดตั้งตำแหน่งใหม่สองตำแหน่ง ได้แก่ ผู้อำนวยการการปรกวดเพลงและหัวหน้าฝ่ายภาพลักษณ์และการพาณิชย์ โดยผู้อำนวยการการประกวดมีหน้าที่กำกับดูแลงานของหัวหน้าฝ่ายบริหาร มัตติน เอิสเตอดอล และหัวหน้าฝ่ายภาพลักษณ์และการพาณิชย์ มาร์ติน กรีน ซึ่งเคยทำงานในตำแหน่งกรรมการผู้จัดการใน ได้รับการแต่งตั้งให้เป็นผู้อำนวยการการประกวด

สภาบริหารของเมืองบาเซิล-ชตัดท์ สนับสนุนงบประมาณการแข่งขันจำนวน 35 ล้านฟรังก์สวิส (37.3 ล้านยูโร), เอสอาร์จี เอสเอสอาร์ สนับสนุนงบประมาณ 20 ล้านฟรังก์สวิส (21.4 ล้านยูโร) และอีบียูสนับสนุนงบประมาณจำนวน 6 ล้านฟรังก์สวิส (6.4 ล้านยูโร) รวมงบประมาณการจัดประกวดในครั้งนี้ทั้งสิ้น 61 ล้านฟรังก์สวิส (65.2 ล้านยูโร)

 อัตลักษณ์และเวทีการแสดง 
เมื่อวันที่ 16 ธันวาคม ค.ศ. 2024 เอสอาร์จี เอสเอสอาร์ได้เปิดตัวอัตลักษณ์และเวทีการแสดงสำหรับการประกวดปี 2025 โดยอัตลักษณ์การประกวดได้รับการออกแบบโดย อาร์เธอร์ เดย์เนิฟ ผู้อำนวยการฝ่ายศิลป์ของสถานีโทรทัศน์ ภายใต้แนวคิด "ความสามัคคีสร้างความรัก" อัตลักษณ์นี้มีลักษณะเป็น "หัวใจยูโรวิชัน" ที่มีสร้างขึ้นจากสัญลักษณ์หัวใจขนาดเล็กในรูปแบบของจุดภาพ โดยสื่อถึงการรวมใจกันเพื่อฟังและเฉลิมฉลองในการประกวดเพลงยูโรวิชันร่วมกัน อันสอดคล้องกับคำขวัญหลักของการประกวด และยังสื่อถึงประชาธิปไตยทางตรงของสวิตเซอร์แลนด์ด้วย ฟลอเรียน วีแดร์ เป็นผู้ออกแบบเวทีการแสดงสำหรับการประกวดในปีนี้ โดยนับเป็นการประกวดครั้งที่แปดที่เขาได้เป็นผู้ออกแบบ โดยครั้งก่อนหน้าคือเวทีสำหรับการประกวดปี 2024 ที่ผ่านมา เวทีได้รับแรงบันดาลใจจากภูเขาและความหลากหลายทางภาษาของสวิตเซอร์แลนด์ โดยมีจุดเด่นคือส่วนขยายตรงกลางที่ทอดยาวไปจนถึงพื้นที่ผู้ชม และบริเวณปลายสุดของส่วนขยายดังกล่าวล้อมรอบด้วยซุ้มไฟแอลอีดี 

เมื่อวันที่ 26 กุมภาพันธ์ ค.ศ. 2025 เอสอาร์จี เอสเอสอาร์ได้เปิดตัวสัญลักษณ์นำโชคสำหรับการประกวดปี 2025 ซึ่งถือเป็นครั้งแรกนับตั้งแต่การประกวดปี 1992 สัญลักษณ์นำโชคนี้นี้มีชื่อว่า ลูโม () ออกแบบโดย ลินน์ บรุนเนอร์ จาก โดยสัญลักษณ์นำโชคตัวนี้มีลักษณะเป็นรูปมานุษยรูปนิยมของหัวใจที่มีผมหยิกสีส้ม

 โปสการ์ด 
โปสการ์ด เป็นวิดีโอสั้นแนะนำศิลปินที่ฉายทางโทรทัศน์ระหว่างการเตรียมเวทีสำหรับการแสดงชุดต่อไป ในปีนี้ได้ถ่ายทำระหว่างเดือนมกราคมถึงเมษายน ค.ศ. 2025 และกำกับโดยลูกา ซูร์ฟลูห์ จากบริษัทไดนามิคเฟรมในเมืองซูริก สำหรับการประกวดปี 2025 โปสการ์ดจะนำเสนอศิลปินที่เข้าประกวดขณะเข้าร่วมกิจกรรมในท้องถิ่นทั่วสวิตเซอร์แลนด์ โดยได้มีการถ่ายทำในพื้นที่ต่าง ๆ ดังนี้:

 บาเซิล รัฐบาเซิล-ชตัท
 เบตลิส รัฐซังคท์กัลเลิน
 แบร์น รัฐแบร์น
 เอ็มเมนตัล รัฐแบร์น
 ซือริช รัฐซือริช
 ยุงเฟราย็อค รัฐวาเลและรัฐแบร์น
 แซร์มัท รัฐวาเล
 บาเซิล รัฐบาเซิล-ชตัท
 รีบวรค์ รัฐอาร์เกา
 กรุยแยร์ รัฐฟรีบูร์
 บาเซิล รัฐบาเซิล-ชตัท
 อัพเพินท์เซ็ล รัฐอัพเพินท์เซ็ลอินเนอร์โรเดิน
 อัสโกนา รัฐตีชีโน
 เจนีวา รัฐเจนีวา
 บาเซิล รัฐบาเซิล-ชตัท
 เปชเชีย รัฐตีชีโน
 รัปเปอร์สวิล รัฐซังคท์กัลเลิน
 เจนีวา รัฐเจนีวา
 มอร์โคต รัฐตีชีโน
 บาเซิล รัฐบาเซิล-ชตัท
 ซือริช รัฐซือริช
 บาเซิล รัฐบาเซิล-ชตัท
 รูกิสบาล์ม รัฐนิดวัลเดิน
 เลอนัวร์มงต์ รัฐฌูรา
 ซือริช รัฐซือริช
 ฟิลิซูร์ รัฐเกราบึนเดิน
 เอ็กนาค รัฐทัวร์เกา
 ลากซ์ รัฐเกราบึนเดิน
 ลาโว รัฐโว
 บรูเซลลา รัฐตีชีโน
 วาซ/โอแบร์วาซ รัฐเกราบึนเดิน
 อัลป์รากูตา รัฐเกราบึนเดิน
 ลูเซิร์น รัฐลูเซิร์น
 แม็กกลิงเงน, รัฐแบร์น
 บาเซิล รัฐบาเซิล-ชตัท
 บาเซิล รัฐบาเซิล-ชตัท
 แซร์มัท รัฐวาเล

 พิธีกร 
เอสอาร์จี เอสเอสอาร์ได้ประกาศรายชื่อพิธีกรสำหรับการประกวดเมื่อวันที่ 20 มกราคม ค.ศ. 2025 ซึ่งได้แก่เฮเซิล บรุกเกอร์ นักแสดงตลกชาวสวิส ซันดรา ชตูเดอร์ ตัวแทนประเทศสวิตเซอร์แลนด์ในการประกวดปี 1991 และพิธีกรรายการโทรทัศน์ลูกครึ่งสวิส-อิตาลี มีเช็ล ฮุนท์ซิคเคอร์ ซึ่งเธอจะร่วมเป็นพิธีกรเฉพาะในการแข่งขันรอบชิงชนะเลิศเท่านั้น การจัดฉายการประกวดรอบชิงชนะเลิศต่อสาธารณะในซังคท์ยาค็อพ-พาร์ค จะมีสเว็น เอพินีย์และเมลานี เฟรย์มอนด์เป็นพิธีกร ซึ่งทั้งคู่จะเป็นผู้ประกาศคะแนนของคณะกรรมการสวิสอีกด้วย

 การจับสลากแบ่งกลุ่มรอบรองชนะเลิศ 

การจับสลากแบ่งกลุ่มรอบรองชนะเลิศได้จัดขึ้นในวันที่ 28 มกราคม ค.ศ. 2025 เมื่อเวลา 12:30 (เขตเวลาชาติยุโรปกลาง) ที่พิพิธภัณฑ์ศิลปะบาเซิล ประเทศที่เข้าประกวดในรอบรองชนะเลิศทั้ง 31 ประเทศจะถูกแบ่งออกเป็นกลุ่มต่างๆ ตามรูปแบบการลงคะแนนในอดีต โดยมีจุดประสงค์เพื่อลดโอกาสในการการลงคะแนนแบบกลุ่มและเพิ่มความระทึกใจในรอบรองชนะเลิศ นอกจากนี้ยังเป็นการกำหนดว่าประเทศที่ผ่านเข้ารอบรองชนะเลิศโดยอัตโนมัติทั้งหกประเทศ ซึ่งได้แก่ ประเทศเจ้าภาพสวิตเซอร์แลนด์ และประเทศ "บิ๊กไฟว์" (ฝรั่งเศส เยอรมนี อิตาลี สเปน และสหราชอาณาจักร) จะลงคะแนนเสียง ออกอากาศ และทำการแสดงในรอบรองชนะเลิศรอบใด โดยการแสดงนี้จะไม่ได้ทำการแข่งขันกับประเทศอื่น ๆ พิธีดังกล่าวจัดขึ้นโดยเจนนิเฟอร์ บอสฮาร์ดและยัน ฟาน ดิตชูอิเซน และมีการโอนย้ายหน้าที่เชิงสัญลักษณ์จาก คารินา นิลส์สัน ประธานสภาเมืองมัลเมอ เมืองเจ้าภาพปีก่อนหน้า ไปยัง คอนราดิน คราเมอร์ ประธานรัฐบาลบาเซิล-ชตัท แม้เดิมในงานดังกล่าวจะมีการส่งมอบเครื่องหมายเมืองเจ้าภาพจากมัลเมอ เมืองเจ้าภาพของการประกวดปีก่อนหน้า สู่บาเซิลตามธรรมเนียมที่มีมมาตั้งแต่การประกวดปี 2007 แต่นิลส์ลันมอบชุดให้แก่คาร์เมอร์ เป็น "ของขวัญมิตรภาพ" ที่มอบให้กันแทนในปีนี้

 โถที่ 1 โถที่ 2 โถที่ 3 โถที่ 4 โถที่ 5     

ระเบียบการใช้ธง

การเปลี่ยนแปลงระเบียบธงสำหรับการแข่งขันปี 2025 ได้รับการเผยแพร่ครั้งแรกโดยเดแอร์ สถานีโทรทัศน์ของเดนมาร์กที่เข้าร่วมเมื่อวันที่ 25 เมษายน ค.ศ. 2025 ศิลปินที่เข้าแข่งขันจะได้รับอนุญาตให้แสดงธงตัวแทนประเทศของตนในสถานที่อย่างเป็นทางการเท่านั้น รวมถึงบนเวที ห้องสีเขียว พรมสีเทอร์คอยส์ และหมู่บ้านยูโรวิชัน ในขณะที่ผู้ชมสามารถแสดงธงใด ๆ ก็ได้ที่ได้รับอนุญาตภายใต้กฎหมายของสวิตเซอร์แลนด์ ซึ่งรวมถึงธงไพรด์ ธงชาติปาเลสไตน์ และธงสหภาพยุโรป ในตอนแรกอาโฟรโทรส สถานีโทรทัศน์แห่งชาติขงเนเธอร์แลนด์ ได้ยอมรับระเบียบดังกล่าวแต่เปลี่ยนจุดยืนหลังจากการประชุมกับเซออเซเนเดอร์ลันด์ กลุ่มสนับสนุนแอลจีบีที ซึ่งกล่าวว่าการห้ามใช้ธงไพร์ดสำหรับศิลปินที่เข้าแข่งขันนั้น "ไร้สาระ" อาโฟรโทรสได้ยื่นอุทธรณ์ต่ออีบียูในเวลาต่อมา

 โครงสร้างการประกวด 
ในการประกวดปีนี้ได้มีการเปลี่ยนแปลงกระบวนการประกาศผลรอบรองชนะเลิศ ซึ่งได้รับเปิดเผยอย่างเป็นทางการเมื่อวันที่ 12 พฤษภาคม ค.ศ. 2025 โดยพิธีกรจะทำการเรียกชื่อประเทศต่าง ๆ กลุ่มละ 3 ประเทศอย่างสุ่มผ่านหน้าจอแยก โดยในแต่ละกลุ่มจะมีหนึ่งประเทศผ่านเข้ารอบชิงชนะเลิศ หลังจากได้ผู้ผ่านเข้ารอบชิงชนะเลิศจำนวนเก้าประเทศ พิธีกรจะประกาศชื่อประเทศที่สิบที่ผ่านเข้าชิงชนะเลิศจากรายชื่อประเทศที่ยังไม่ได้ประกาศในรอบการเรียกแบบกลุ่ม

 ภาพรวม 
 รอบรองชนะเลิศรอบที่ 1 
การประกวดรอบรองชนะเลิศรอบที่ 1 จะจัดขึ้นในวันที่ 13 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดย 15 ประเทศที่เข้าร่วม รวมถึง   และประเทศอื่น ๆ ที่ไม่ได้เข้าร่วมภายใต้การโหวต "ส่วนที่เหลือของโลก" จะลงคะแนนเสียงในรอบรองชนะเลิศนี้ด้วย สำหรับลำดับการแสดง เจ้าภาพได้กำหนดและเผยแพร่เมื่อวันที่ 27 มีนาคม โดยยังรวมผลงานเพลงของสเปน อิตาลี และสวิตเซอร์แลนด์ที่ผ่านเข้ารอบชิงชนะเลิศแล้วแต่ยังจะทำการแสดงด้วย ซึ่งจะแสดงภายหลังผลงานของเอสโตเนีย เบลเยียม และโครเอเชียตามลำดับ

การแข่งขันรอบรองชนะเลิศเริ่มขึ้นโดยการแสดงเปิดโดยคณะนักเต้น นักโยเดล และผู้เล่นอัลฟอร์น ซึ่งมาแสดงบทเพลงที่ชนะการประกวดเพลงยูโรวิชันในสไตล์สวิสทั้งหมดสี่เพลง ได้แก่ "แทดทู" (), "อาร์เคด" (), "วอเตอร์ลู" (), และ "เดอะโคด" () การประกวดในรอบนี้มีการแสดงชุดพิเศษชุด "เมดอินสวิตเซอร์แลนด์" ขับร้องโดยเฮเซิล บรุกเกอร์และซันดรา ชตูเดอร์ ซึ่งเป็นการเสียดสีแบบแผนและสิ่งประดิษฐ์ของชาวสวิส โดยมีเพียทรา เมเดพิธีกรเจ้าภาพ,  และ 2024 ร่วมแสดงด้วย และมีการแสดงเพลง "เนอปาร์เตปาซองมัว" ของเซลีน ดิออนซึ่งชนะ จากอดีตผู้เข้าแข่งขัน 4 คนจากปี 2024 ซึ่งคือ มารีนา ซัตติ (), แจร์รี แฮย์ล (), ยอลันดา () และซิลเวสเตอร์ เบลต์ ()โดยจะมีคลิปวิดีโอจากเซลีนเปิดก่อนหน้าhttps://eurovisionworld.com/esc/tonight-semi-final-1-of-the-eurovision-song-contest-2025https://www.eurofestivalnews.com/2025/05/12/eurovision-2025-la-prova-ufficiale-della-prima-semifinale-il-liveblogging/ ภายหลังการประกาศผู้เข้ารอบชิงชนะเลิศ  ผู้ชนะ จาก ได้ทำการแสดงชุด "ยูไนเต็ดบายมิวสิก" ซึ่งเป็นการดัดแปลงเพลง "ฟลายออนเดอะวิงส์ออฟเลิฟ" ที่ชนะการประกวดในปีดังกล่าว

+ ประเทศที่เข้าร่วมรอบรองชนะเลิศรอบที่ 1 ของการประกวดเพลงยูโรวิชันปี 2025  ลำดับการแสดง ประเทศ ศิลปิน เพลง คะแนน อันดับ1  ไอซ์แลนด์ ไวบ์ "โรว์วา" 97 62  ยุสตือนา สแตตช์กอฟสกา "กายา" 85 73  เคลเมน "ฮาวมัชไทม์ดูวีแฮฟเลฟท์" 23 134  ทอมมี แคช  113 55  ยูเครน ซือแฟร์บลัต "เบิร์ดออฟเพรย์" 137 16  ไคย "บาราบาดาบาสตู" 118 47  นาปา "ดึชลูกาดู" 56 98  ไคล์ อาเลสซันโดร "ไลเตอร์" 82 89  เรดเซบาสเตียน "สโตรบไลตส์" 23 1410  อาเซอร์ไบจาน มามากามา "รันวิธยู" 7 15 11  กาบรี ปอนเต "ตุตตาลีตาเลีย" 46 1012  แอลเบเนีย ชกอดราเอเลกตรอนีเก "ซีเยร์ม" 122 213  เกลาด์ "แซลาวี" 121 314 มาร์กอ บอชเนียก"พอยซันเค้ก" 28 1215  ทีโอ เอวาน "ชู่" 44 11

 รอบรองชนะเลิศรอบที่ 2 
การประกวดรอบรองชนะเลิศรอบที่ 2 จะจัดขึ้นในวันที่ 15 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดย 15 ประเทศที่เข้าร่วม รวมถึง   และประเทศอื่น ๆ ที่ไม่ได้เข้าร่วมภายใต้การโหวต "ส่วนที่เหลือของโลก" จะลงคะแนนเสียงในรอบรองชนะเลิศนี้ด้วย สำหรับลำดับการแสดง เจ้าภาพได้กำหนดและเผยแพร่เมื่อวันที่ 27 มีนาคม โดยยังรวมผลงานเพลงของสหราชอาณาจักร ฝรั่งเศส และเยอรมนีที่ผ่านเข้ารอบชิงชนะเลิศแล้วแต่ยังจะทำการแสดงด้วย ซึ่งจะแสดงภายหลังผลงานของออสเตรีย จอร์เจีย และอิสราเอลตามลำดับ

การประกวดในรอบนี้จะมีการแสดงชุดพิเศษจากเดอะรูป ตัวแทนของใน และ  ด้วยเพลง "ออนไฟเออร์"  เอฟฟานดี () ด้วยเพลง "คลีโอพัตรา", เดสตินี () ด้วยเพลง "ออลออฟมายเลิฟ, และยอห์นเทียร์ () ด้วยเพลง "เรปงเด-มัว"

+ ประเทศที่เข้าร่วมรอบรองชนะเลิศรอบที่ 2 ของการประกวดเพลงยูโรวิชันปี 2025 ลำดับการแสดง ประเทศ ศิลปิน เพลง คะแนน อันดับ 1  โก-โจ "มิลก์เชกแมน" 41 11 2  นินา ฌิฌิช "" 12 16 3  เอ็มมี "ไลกาปาร์ตี" 28 13 4  เตาตุเมยตัส "บูร์มานไลมี" 130 2 5  อาร์มีเนีย ปาร์ก "เซอร์ไวเวอร์" 51 10 6  เจเจ "เวสทิดเลิฟ" 104 5 7  กลาฟเดีย "อัสเตโรมาตา" 112 4 8  กาตาร์ซิส "ตาวออากีส" 103 69  มีรีอานา กอนเต "เซิร์ฟวิง" 53 9 10  มารีอัม เชงเกลีอา "ฟรีดอม" 28 1511  ซิสซัล "แฮลลูซิเนชัน" 61 8 12  อดอนิส "คิสคิสกูดบาย" 29 12 13  เลารา ทอร์น "" 62 7 14  อิสราเอล ยูวัล ราฟาเอ็ล "นิวเดย์วิลล์ไรส์" 203 1 15  ปรินซ์"มิลา" 28 14 16  เอริกา วีกมัน "อิชค็อมเมอ" 115 3

 รอบชิงชนะเลิศ 
การประกวดรอบชิงชนะเลิศจะจัดขึ้นในวันที่ 17 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดยจะมี 26 ประเทศเข้าร่วมการแข่งขันรอบชิงชนะเลิศ ได้แก่ ประเทศเจ้าภาพสวิตเซอร์แลนด์ ประเทศ "บิ๊กไฟว์" และประเทศในสิบอันดับแรกของรอบรองชนะเลิศทั้งสองรอบ โดยประเทศที่เข้าร่วมการแข่งขันทั้งหมด 37 ประเทศพร้อมคณะกรรมการและผลการลงคะนนเสียงทางโทรทัศน์ รวมถึงประเทศที่ไม่ได้เข้าร่วมการแข่งขันภายใต้คะแนนโหวตออนไลน์ "ส่วนที่เหลือของโลก" จะลงคะแนนในรอบชิงชนะเลิศ

การประกวดในรอบนี้จะมีการแสดงชุดพิเศษจากเนโม ผู้ชนะการประกวดปีก่อนหน้า และยังมีการแสดงจากการียา () กับเบบีลาซัญญา () อีกด้วย

+ ประเทศที่เข้าร่วมรอบชิงชนะเลิศของการประกวดเพลงยูโรวิชันปี 2025 ลำดับการแสดง ประเทศ ศิลปิน เพลง คะแนน อันดับ1  ไคล์ อาเลสซันโดร "ไลเตอร์" 89 182  เลารา ทอร์น "" 47 223  ทอมมี แคช  356 34  อิสราเอล ยูวัล ราฟาเอ็ล "นิวเดย์วิลล์ไรส์" 357 25  กาตาร์ซิส "ตาวออากีส" 96 166  เมโลดิ "เอซาดิบา" 37 247  ยูเครน ซือแฟร์บลัต "เบิร์ดออฟเพรย์" 218 98  ริเมมเบอร์มันเดย์  "วอตเดอะเฮลล์จัสต์แฮปเพนด์" 88 199  เจเจ "เวสทิดเลิฟ" 436 110  ไอซ์แลนด์ ไวบ์ "โรว์วา" 33 2511  เตาตุเมยตัส "บูร์มานไลมี" 158 1312  เกลาด์ "แซลาวี" 175 1213  เอริกา วีกมัน "อิชค็อมเมอ" 196 1114  ลูโช กอร์ซี "โวเลโวเอสเซเรอุนดูโร" 256 515  ยุสตือนา สแตตช์กอฟสกา "กายา" 156 1416  อาบอร์และทีนนา "บอลเลอร์" 151 1517  กลาฟเดีย "อัสเตโรมาตา" 231 618  อาร์มีเนีย ปาร์ก "เซอร์ไวเวอร์" 72 2019  โซเอ เม "วัวยาฌ" 214 1020  มีรีอานา กอนเต "เซิร์ฟวิง" 91 1721  นาปา "ดึชลูกาดู" 50 2122  ซิสซัล "แฮลลูซิเนชัน" 47 2323  ไคย "บาราบาดาบาสตู" 321 424  ลวน "มาม็อง" 230 725  กาบรี ปอนเต "ตุตตาลีตาเลีย" 27 2626  แอลเบเนีย ชกอดราเอเลกตรอนีเก "ซีเยร์ม" 218 8

 ผู้ประกาศคะแนน 
บุคคลต่อไปนี้จะประกาศคะแนน 12 คะแนนจากคณะกรรมการสำหรับประเทศของตนตามลำดับดังต่อไปนี้:
 คีย์โย
 ซาฟูรา
 อินกริด แซมมุต
 ชานทัล ยานเซน
 ลอเรลลา เฟลโก
 ลูซีน โทฟมัสเซียน
 ฟาเบียนน์ ซวัลลี
 เซนิต
 แจร์รี แฮย์ล
 ทอม ฮิวโก
 ฟิลิป ฮันซา

 โตโป จิโจ
 ยอลันดา

 โดริส พินฌิช
 ดอนส์
 นิคกี เบิร์น
 อาเล็กซันดรา บุดกา
 มาร์โก วุกเฌวิช

 ดรากานา โคเซรินา

 โซฟี เอลลิส-เบ็กซ์เตอร์
 ชาเนล

 ซีเลีย แคปซิส
 ไมเคิล ชูลเตอ

 เอเดน โกลัน
 แอนดรี ชาฮู
 ซิลเวสเตอร์ เบลต์
 เฮรา ปิเยิร์ก
 ลูคัส ฮามัตซอส
 คริสเตียน ยาก็อบสัน
 นุตซา บูซาลาดเซ
 สเว็น เอพินีย์และ

 การถ่ายทอดสด 
ผู้แพร่ภาพกระจายเสียงที่เข้าร่วมทั้งหมดสามารถเลือกที่จะให้ผู้บรรยายในสถานที่หรือจากระยะไกลให้ข้อมูลการประกวดและการลงคะแนนเสียงแก่ผู้ชมในพื้นที่การแพร่สัญญาณของตนได้ แม้ว่าพวกเขาจะต้องฉายรอบชิงชนะเลิศและรอบรองชนะเลิศที่ประเทศของตนลงคะแนนเสียง แต่ผู้แพร่ภาพกระจายเสียงส่วนใหญ่จะถ่ายทอดสดทั้งสามรายการ ผู้แพร่ภาพกระจายเสียงที่ไม่ได้เข้าร่วมการประกวดบางรายยังถ่ายทอดการแข่งขันด้วย นอกจากนี้ยังมีการถ่ายทอดสดในช่องยูทูบทางการของการประกวดเพลงยูโรวิชันโดยไม่มีการบรรยายประกอบ ซึ่งดำเนินการมาอย่างต่อเนื่องตั้งแต่การประกวดในปี 2015 จนถึงปัจจุบัน ทั้งนี้ สำหรับการถ่ายทอดสดทางยูทูบในการประกวดปี 2025 เป็นครั้งแรกที่มีการใช้อัตราเฟรม 60 ภาพต่อวินาที อย่างไรก็ตามสำหรับการแสดงบนเวที โปสการ์ดยูโรวิชัน และวิดีโอที่บันทึกเทปไว้ล่วงหน้า ยังใช้อัตราเฟรมที่ 30 ภาพต่อวินาทีเช่นเดิม

+ ผู้ถ่ายทอดสัญญาณและผู้บรรยายในประเทศที่เข้าร่วมการประกวด ประเทศ ผู้ถ่ายทอดสัญญาณ ช่อง รายการ ผู้บรรยาย อ้างอิง  อาร์ทีเอชเฮช อาร์ทีเอชเฮช 1, อาร์ทีเอชเฮชมูสิเก, ราดิโอติรานา รายการทั้งหมด แอนดรี ชาฮู    เอเอ็มพีทีวี อาร์มีเนีย 1 รอบรองชนะเลิศรอบที่ 2    เอสบีเอส เอสบีเอสวัน รายการทั้งหมด คอร์ทนีย์ แอคและโทนี อาร์มสตรอง  โอแอร์เอ็ฟ โอแอร์เอ็ฟไอนส์ รายการทั้งหมด แอนดี โนลล์  เอ็ฟแอ็มเวียร์ รอบชิงชนะเลิศ  ยัน เบิห์เมอร์มันน์และโอลลี ชูลซ์   ไอตีวี  เอลนารา คาลิโลวา และอากา นาดีรอฟ   เวแอร์เต เวแอร์เตเอน รายการทั้งหมด ภาษาดัตช์: ปีเตอร์ ฟาน เดอ แวร์เรอ  ราดิโอ 2 รอบชิงชนะเลิศ  แอร์เตเบแอ็ฟ ลาอูน รอบรองชนะเลิศรอบที่ 1/รอบชิงชนะเลิศ ภาษาฝรั่งเศส: ชฌอง-หลุยส์ ลาเฮย์และโจเอล สโกเรียลส์ ติปิกรอบรองชนะเลิศรอบที่ 2  ไซบีซี อาร์ไอเค 1, อาร์ไอเคแซท รายการทั้งหมด เมลินา การาเกออร์จิอูและอเล็กซานดรอส ทาราเมาทาส  อาร์ไอเคตริโต   ฮาแอร์เต ฮาแอร์เตเยดัน รายการทั้งหมด ดัชโก ชูร์ลิช   แชแต แชแตเยเดน รอบรองชนะเลิศ ออนเดรย ชิกาน  รอบชิงชนะเลิศ ออนเดรย ชิกาน และอัยโกะ  เดแอร์ เดแอร์1 รายการทั้งหมด โอเล ท็อปโฮล์ม   อีอาร์อาร์ อีตีวี รายการทั้งหมด ภาษาเอสโตเนีย: มาร์โก ไรคอป  อีตีวี+ ภาษารัสเซีย: จูเลีย คาเลนดา และอเล็กซานเดอร์ โคโบตอฟ   อือเล อือเลเตเว1, ทีวีฟินแลนด์ รายการทั้งหมด ภาษาฟินแลนด์: มิกโก ซิลเวนโนเนน ภาษาสวีเดน: อีวา ฟรานซ์และโยฮัน ลินดรูส  อือเลอารีนา ภาษาซามีเหนือ: อัสลัก ปาลโต  ภาษาอินาริซามี: เฮลิ ฮูโอวิเนน รอบรองชนะเลิศรอบที่ 2/ รอบชิงชนะเลิศ ภาษารัสเซีย: เลวาน ตวัลตวาดเซภาษายูเครน: กาลีนา เซอร์เกเยวา อือเลราดิโอสวามี รอบชิงชนะเลิศ ภาษาฟินแลนด์: ซานนา เพียร์กคาไลเนนและ  อือเลเอกซ์ทรีเอ็ม รายการทั้งหมด ภาษาสวีเดน: อีวา ฟรานซ์ และ โยฮัน ลินดรูส ฟร็องส์เตเลวีซิอง กัลตูร์บ็อกซ์ รอบรองชนะเลิศ สเตฟาเน แบร์น  ฟร็องส์เดอ รอบชิงชนะเลิศ สเตฟาเน แบร์นและเลาเรนซ์ บอคโคลินี  จีพีบี เฟิร์สแชนแนล รายการทั้งหมด   อาแอร์เด/เอ็นเดแอร์ โอเนอ รอบรองชนะเลิศ rowspan="2"  ดัสแอร์สเทอ รอบชิงชนะเลิศ  เอเรต เอเรต1รายการทั้งหมด และกิออร์โกส คาพูตซิดิส  เดฟเตโรโปรแกรมมาดิมิทริส ไมดานิส  อาร์อูเว อาร์อูเว รายการทั้งหมด    รอบรองชนะเลิศรอบที่ 1/รอบชิงชนะเลิศ การแปลภาษามือแบบไอซ์แลนด์  รอบรองชนะเลิศรอบที่ 1 กุดรุน ดิส เอมิลส์ดอตติร์  รอบชิงชนะเลิศ กุดรุน ดิส เอมิลส์ดอตติร์และกุนนาร์ บิร์กิสสัน  อาร์ทีอี อารืทีอีวัน รอบรองชนะเลิศรอบที่ 1/รอบชิงชนะเลิศ มาร์ตี วีลัน  อาร์ทีอีทูรอบรองชนะเลิศรอบที่ 2  ไร ไรดูเอ รอบรองชนะเลิศ กาบรีเล กอร์ซีและบิ๊กมามา  ไรอูโน รอบชิงชนะเลิศไรราดิโอดูเอ ดิเลตตา ปาร์ลังเกลีและมัตติโอ ออสโซ  แอลเอสเอ็ม แอลทีวี1 รอบรองชนะเลิศ  ทอมส์ เกรวินส์  รอบชิงชนะเลิศ ทอมส์ เกรวินส์ และมาเรีย นาอูโมวา  แอลอาร์ที แอลอาร์ทีทีวี รายการทั้งหมด รามูนัส ซิลนิส   อาร์ทีแอล  อาร์ทีแอลเลทเซเบิร์ก รายการทั้งหมด ภาษาลักเซิมเบิร์ก:โรเจอร์ ซอร์เฟลด์ และ ราอูล รูส  อาร์ทีแอลทูเดย์ รอบรองชนะเลิศรอบที่ 2/รอบชิงชนะเลิศrowspan="2"  อาร์ทีแอลอินโฟ  อาร์ทีซีจี ทีวีซีจี 1 รายการทั้งหมด   เอ็นพีโอ/อาโฟรโทรส เอ็นพีโอ 1 รายการทั้งหมด คอร์นัลด์ มาส   เอ็นอาร์เค เอ็นอาร์เค1 รายการทั้งหมด มาร์เต สต็อกสตัด   เตเฟาเป เตเฟาเปเยเดน รายการทั้งหมด อาร์ตูร์ ออร์เซค   เอร์เตเป เอร์เตเป1 รายการทั้งหมด  ฌูแซ การ์ลูซ มาลาโตและนูโน กาลอปิม  เอสเอ็มอาร์ทีวีซานมาีโนอาร์ทีวีรายการทั้งหมดแอนนา กัสปารี และ จีจี เรสติโว  อาร์ทีเอส อาร์ทีเอส 1 colspan="2"   อาร์ทีวีเอสแอลโอ ทีวีเอสแอลโอ 2 รอบรองชนะเลิศ มอชกา มาเวก  ทีวีเอสแอลโอ 1 รอบชิงชนะเลิศราดิโอวาล 202 รอบรองชนะเลิศรอบที่ 1 มาย วาเลรีย์ รอบชิงชนะเลิศ มาย วาเลรีย์และอีกอร์ บราชิช  เอเรเตอูเบเอ ลาอูโน รอบรองชนะเลิศรอบที่ 1/รอบชิงชนะเลิศ จูเลีย วาเรลาและโทนี อากีลาร์  ลาโดส รอบรองชนะเลิศรอบที่ 2 เตอูเบเอ อินเตร์นาซิโอนัล รายการทั้งหมด ราดิโอนาซิโอนัล, ราดิโอเอกซ์ตีรีโอ, เอรเอ็นอีปาราโตโดส รอบชิงชนะเลิศ เดวิด อาเซนซิโอ, ซารา คัลโว และหลุยส์ มิเกล มอนเตส  เอสเวียเทีย เอสเวียเทีย 1 รอบรองชนะเลิศ เอ็ดแวร์ด เอ ซิลเลน  รอบชิงชนะเลิศ เอ็ดแวร์ด เอ ซิลเลนและเพียทรา เมเด เอสแอร์ สเวรีเยราดิโอ เพ4 รายการทั้งหมด คารอไลนา นอเรน   เอสอาร์จี เอสเอสอาร์  รายการทั้งหมด ภาษาอิตาลี: เอลลิส คาวาลลินี่ และจาน-อันเดรีย คอสตา  แอร์เตแอ็สเอิง รอบรองชนะเลิศ ภาษาฝรั่งเศส: ฌอง-มาร์ก ริชาร์ดและนิโกลัส แทนเนอร์  รอบชิงชนะเลิศ ภาษาฝรั่งเศส: ฌอง-มาร์ก ริชาร์ด, นิโกลัส แทนเนอร์, และวิคตอเรีย เทอร์เรียน เอสแอร์เอ็ฟ 1 รายการทั้งหมด ภาษาเยอรมัน: สเว็น เอพินีย์  เอสแอร์เอ็ฟเพลย์ รอบชิงชนะเลิศ ภาษาเยอรมัน: ปัตตี บาสเลอร์  เอสแอร์เอ็ฟอิงโฟ รายการทั้งหมด การแปลภาษามือแบบสวิส-เยอรมัน ราดีโอเอสแอร์เอ็ฟ 3 รอบชิงชนะเลิศภาษาเยอรมัน: เซลีน เวอร์เดลิส แอร์เตแอ็สพรีมีแอร์ภาษาฝรั่งเศส: แคลร์ มัดรีแอร์เรเอซเซอีเรเตเตรภาษาอิตาลี: ดาบิด กายาร์ดีราดีโอแอร์เตแอร์ภาษารูมันช์: เอเลียส ซูตซิออส  ซุสปีลแน ซุสปีลแนกัลตูรา รอบรองชนะเลิศรอบที่ 1 ติมูร์ มิโรชนิเชนโก และออเล็กซันด์ พีดาน รอบรองชนะเลิศรอบที่ 2 ติมูร์ มิโรชนิเชนโก และวลาด คูราน รอบชิงชนะเลิศ ติมูร์ มิโรชนิเชนโก และอาลอนา อาลอนา รายการทั้งหมด การแปลภาษามือแบบยูเครน: เตตีอานา ซูร์โควา, อันฟิซา โบลดูเซียวา, ออเล็กซันด์ รูดิก, และลาดา โซโคลิอัก เรดิโอโพรมิน รอบรองชนะเลิศ ดมีโตร ซาคาร์เชนโก และเลเซีย อันติเพนโก รอบชิงชนะเลิศ อันนา ซาเคลตสกา และเดนิส เดนิเซนโก  บีบีซี บีบีซีวัน รอบรองชนะเลิศสกอตต์ มิลส์และไรลันรอบชิงชนะเลิศ เกรแฮม นอร์ตัน บีบีซีเรดบัตตัน รายการทั้งหด การแปลภาษามือแบบอังกฤษ บีบีซีเรดิโอทูรอบรองชนะเลิศซารา ค็อกซ์และริชชี แอนเดอร์สันรอบชิงชนะเลิศสกอตต์ มิลส์และไรลัน

+ ผู้ถ่ายทอดสัญญาณและผู้บรรยายในประเทศที่ไม่ได้เข้าร่วมการประกวด ประเทศ ผู้ถ่ายทอดสัญญาณ ช่อง รายการ ผู้บรรยาย อ้างอิง   ซาปปิงแชนแนล รายการทั้งหมด    โควีเอฟ รายการทั้งหมดภาษาแฟโร: กุนนาร์ โนลเซอ    อาร์ทีเค  รายการทั้งหมด    เตเรเม มอลโดวาวัน รายการทั้งหมด    ทีวีเอ็ม ทีวีโมนาโก colspan="2"    เมอเรอเทอ  รายการทั้งหมด อเล็กซานดรา โจวานอฟสกา   เอสทีวีอาร์ colspan="3"    เอ็นบีซียูนิเวอร์แซล พีค็อก รายการทั้งหมด   

 รางวัลอื่น 
 รางวัลมาร์เซล เบเซนซง 
รางวัลมาร์เซล เบเซนซง ซึ่งจัดตั้งแต่ปี 2002 โดยคริสเตอร์ บยอร์คแมน หัวหน้าคณะผู้แทนสวีเดน ณ เวลานั้นและตัวแทนสวีเดนในการประกวดปี 1992 และริชาร์ด เฮอร์รี ในปี 1984 โดยจะเชิดชูเพลงในรอบชิงชนะเลิศของการประกวดรางวัลดังกล่าวแบ่งออกเป็นสามประเภท ได้แก่ รางวัลศิลปกรรม รางวัลนักแต่งเพลงยอดเยี่ยม และรางวัลสื่อมวลชน ผู้ชนะได้รับการประกาศก่อนรอบชิงชนะเลิศในวันที่ 17 พฤษภาคม

 หมวดหมู่ ประเทศ เพลง ศิลปิน ผู้ประพันธ์เพลง รางวัลนักแต่งเพลงยอดเยี่ยม  "วัวยาฌ" โซเอ เม  รางวัลด้านศิลปกรรม  "มาม็อง" ลวน  รางวัลสื่อมวลชน

 โอเฌอาเออ 
กลุ่มแฟนคลับโอเฌอาเออจาก 40 ประเทศทั่วโลกได้จัดการลงคะแนนเสียงประจำปีซึ่งมีครั้งแรกในปี 2002 ในชื่อ มาร์แซล เบซ็องซงแฟนอะวาร์ด โดนผู้ชนะการลงคะแนนเสียงในปีนี้คือประเทศสวีเดน ด้วยเพลง "บาราบาดาบาสตู" โดยไคย ซึ่งผลการลงคะแนนห้าอันดับแรกมีดังนี้:

 ประเทศ เพลง ศิลปิน คะแนน  "บาราบาดาบาสตู" ไคย 421  "เวสทิดเลิฟ" เจเจ 382  "แซลาวี" เกลาด์  278  "อิชค็อมเมอ" เอริกา วีกมัน 253  "เซิร์ฟวิง" มีรีอานา กอนเต 164

 อัลบั้มทางการ 
ยูโรวิชันซองคอนเทสต์: บาเซิล 2025 เป็นอัลบั้มรวมเพลงอย่างเป็นทางการของการประกวดในปีนี้ โดยรวมทั้ง 37 เพลงที่เข้าร่วม ซึ่งจัดทำขึ้นโดยสหภาพการแพร่สัญญาณวิทยุและโทรทัศน์แห่งยุโรปและจะวางจำหน่ายผ่านยูนิเวอร์แซลมิวสิกกรุป โดยจะวางจำหน่ายรูปแบบดิจิทัลดาวน์โหลดในวันที่ 18 เมษายน ค.ศ. 2025 รูปแบบซีดีในวันที่ 24 เมษายน และรูปแบบแผ่นเสียงไวนิลในวันที่ 23 พฤษภาคม

 ชาร์ต 

+ยูโรวิชันซองคอนเทสต์: บาเซิล 2025 ในชาร์ตเพลง ชาร์ต (2025) ตำแหน่งสูงสุด Belgian Compilation Albums (Ultratop 50 Flanders) 2 Belgian Compilation Albums (Ultratop 50 Wallonia) 1 Danish Compilation Albums (Tracklisten) 5 Greek Albums (IFPI) 9 Swedish Physical Albums (Sverigetopplistan) 4

สมุดภาพ

 หมายเหตุ 

 อ้างอิง 

หมวดหมู่:การประกวดเพลงยูโรวิชัน
หมวดหมู่:บาเซิล
หมวดหมู่:งานแสดงดนตรี
หมวดหมู่:เหตุการณ์ในเดือนพฤษภาคม พ.ศ. 2568